**Biharkeresztes Város Önkormányzat 1.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid jegyző

**E L Ő T E R J E S Z T É S**

a VP6-7.2.1.1-21 kódszámú pályázat Külterületi helyi közutak fejlesztése tárgyú közbeszerzési eljárásban közbenső döntésről

Biharkeresztes Város Önkormányzata a VP6-7.2.1.1-21 - Külterületi helyi közutak fejlesztése pályázatot sikeresen nyújtotta be. A beruházás megvalósítására bruttó 200 M forint van.

A projekttel kapcsolatos építési feladatok ellátásának becsült értéke meghaladja a közbeszerzési értékhatárt, ezért a kivitelező kiválasztására közbeszerzési eljárást szükséges lefolytatni.

Jelen közbeszerzési eljárásban nyertes ajánlattevő feladata az ajánlattételi felhívás a projekt megvalósítása a felhívás szerinti tartalommal.

A közbeszerzés nyílt eljárású volt. 10 ajánlat érkezett az eljárásban, azonban 7 érvénytelen ajánlat lett már korábban köztük. Most pedig újabb két ajánlat érvénytelenségéről szükséges dönteni.

Kérem az előterjesztés megvitatását, melyhez elfogadásra javaslom az alábbi

**H a t á r o z a t i j a v a s l a t-ot:**

Biharkeresztes Város Önkormányzat Képviselő-testülete a Biharkeresztes Város Önkormányzat Közbeszerzési Szabályzatának 3.1. pontja alapján az előterjesztést megtárgyalta és név szerinti szavazással az alábbi határozatot hozza:

A Képviselő-testület a Bírálóbizottság javaslatát elfogadva a tárgyi közbeszerzési eljárásban benyújtott alábbi ajánlatokat a Kbt. 73. § (2) bekezdés alapján érvénytelenné nyilvánítja:

• Berettyó-Útép Kft (4100 Berettyóújfalu, Széchenyi u. 59.)

• SZAES Bt. (4242 Hajdúhadház, Nyíl u. 22.)

Felkéri a Polgármester, hogy a döntésről értesítse az eljárás ajánlattevőit.

**Felelős:** Dani Béla Péter polgármester

**Határidő**: azonnal

Biharkeresztes, 2024. október 15.

**Dani Béla Péter**

polgármester